Diari Oficial de la Generalitat Valenciana


Sumari del DOGV 5291, del 29-06-2006 (2006/6782)

Bases selectives per a la provisió en propietat d'una plaça d'administratiu, administració general, vacant a la plantilla de funcionaris.
-----------------------------------------------------------------------------------------------------------------------------------------

### Dades del document

Número de DOGV
:   5291

Data del DOGV
:   29-06-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/6782


Data del document
:   24-05-2006

Organisme emissor
:   Ajuntament de l'Olleria

Tipus de document
:   Convocatòria

Descriptors 

:   * Olleria, l'
    * professió administrativa
    * concurs administratiu
    * administració local

Bases selectives per a la provisió en propietat d'una plaça d'administratiu, administració general, vacant a la plantilla de funcionaris. [2006/Q6782]  
Aprovades, per la Resolució de l'Alcaldia, de data 24 de maig de 2006, les bases per a la provisió en propietat d'una plaça d'administratiu, es convoca esta plaça de conformitat amb les bases següents:  
Bases que regiran les proves selectives per a la provisió en propietat d'una plaça d'administratiu, administració general, grup C, vacant a la plantilla de funcionaris.  
De conformitat amb l'oferta d'ocupació pública aprovada per la Resolució de l'Alcaldia, de data 11 d'octubre de 2005, publicada en el Boletín Oficial del Estado de data 30 de novembre del 2005, número 286, esta Alcaldia, fent ús de les atribucions que li conferix l'article 21.g de la Llei 7/1985, de 2 d'abril, Reguladora de les Bases de Règim Local, i de l'article 41.14.a del Reglament d'Organització, Funcionament i Règim Jurídic de les Entitats Locals, ha resolt convocar proves selectives i provisió en propietat d'una plaça d'administratiu, administració general, subescala administrativa, grup C, vacant a la plantilla de personal funcionari d'este ajuntament.  
Primera. Objecte de la convocatòria  
És objecte de la present convocatòria la provisió en propietat d'una plaça d'administratiu, enquadrada en l'escala d'administració general, subescala administrativa i dotada amb les retribucions corresponents al grup C i la resta d'emoluments que corresponguen d'acord amb la legislació vigent, vacant a la plantilla de funcionaris d'este ajuntament.   
Segona. El sistema selectiu   
El sistema selectiu dels aspirants serà el de concurs oposició lliure. En primer lloc es farà la fase oposició i passaran a la fase de concurs únicament els aspirants que hagen superat la fase d'oposició.  
En els annexos I i II d'estes bases es desenvolupen, respectivament, la fase d'oposició i la de concurs.  
La qualificació final del procés es determinarà per la suma de les puntuacions obtingudes en la fase d'oposició i en la de concurs.  
Amb caràcter previ a la realització de les proves de la fase d'oposició, els aspirants que no tinguen la nacionalitat espanyola i el coneixement del castellà no es deduïsca del seu origen, hauran d'acreditar este coneixement mitjançant la realització d'una prova, en la qual es comprovarà que tenen un nivell adequat de comprensió i expressió oral i escrita d'esta llengua.  
La prova es qualificarà d'apte o no apte, i serà necessari obtindre la valoració d'apte per a poder realitzar les proves de la fase d'oposició.  
El lloc i la data de realització d'esta prova s'anunciarà juntament amb la de la llista definitiva d'aspirants admesos i exclosos.  
Tercera. Requisits dels aspirants  
Per a ser admesos a la realització de les proves selectives, els aspirants hauran de complir els següents requisits en la data en què acabe el termini de presentació d'instàncies:  
a) Tindre la nacionalitat espanyola, en el cas d'estrangers, aquells que determina la Llei 17/1993, de 23 de desembre, i els incorporats després de la modificació efectuada per la Llei 55/1999, de 29 de desembre, de Mesures Fiscals, Administratives i d'Orde Social.  
b) Tindre complits 18 anys d'edat el dia en què finalitze el termini de presentació d'instàncies, sense excedir de l'edat legal de jubilació.  
c) Estar en possessió, o en condicions d'obtindre'l en la data en què acabe el termini de presentació d'instàncies, del títol de Batxiller, o Formació Professional de segon grau, o equivalent. S'acreditarà mitjançant el títol expedit per l'autoritat acadèmica competent, la qual certificarà a més les equivalències.  
En el cas de titulacions obtingudes a l'estranger, caldrà estar en possessió de la documentació que n'acredite l'homologació.  
d) No patir malaltia ni estar afecte per limitació física o psíquica incompatible amb l'exercici de les funcions corresponents a les places objecte de la present convocatòria, acreditat mitjançant un certificat mèdic oficial. Els qui tinguen la condició de minusvàlids hauran d'acreditar l'aptitud per a l'exercici d'estes funcions.  
e) No haver sigut separat, mitjançant expedient disciplinari, de qualsevol de les administracions públiques ni trobar-se inhabilitat per a l'exercici de les funcions públiques.  
g) No trobar-se sotmés en cap dels supòsits d'incompatibilitat establits en la Llei 53/1984, de 26 de desembre.  
Quarta. Sol·licituds  
Els qui desitgen participar en el procés selectiu hauran de sol·licitar-ho, mitjançant una instància firmada, que s'adreçarà a l'Alcaldia d'este ajuntament, es presentarà al Registre General o en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, durant el termini de 20 dies naturals, des de l'endemà de la publicació de l'extracte d'esta convocatòria en el Boletín Oficial del Estado.  
Per a ser admesos, els aspirants hauran de manifestar a la seua instància que complixen totes i cada una de les condicions exigides en la base tercera, referides a la data d'expiració del termini de presentació d'instàncies, i hi acompanyaran:  
Fotocòpia del document nacional d'identitat o passaport o targeta de residència comunitària en vigor.  
Justificant bancari d'haver pagat els drets d'examen.  
Documentació acreditativa dels mèrits al·legats per l'aspirant, mitjançant original o còpia compulsada. No es tindrà en compte cap mèrit que no acredite en eixe moment.  
Els drets d'examen seran de 30,00 euros i s'ingressaran a Bancaixa (codi entitat 2077), oficina de l'Olleria (codi d'oficina 0184), dígit de control 87 i número de compte 6920654185.  
El pagament de la taxa es justificarà per mitjà de l'oportú justificant que l'entitat bancària en què s'haja efectuat l'ingrés farà constar en l'exemplar corresponent de l'imprés de sol·licitud.  
La falta de la justificació del pagament dels drets d'examen determinarà l'exclusió de l'aspirant.  
De conformitat amb l'article 6 de l'ordenança fiscal reguladora de la taxa per concurrència a proves selectives de l'Ajuntament de l'Olleria, s'aplicaran les següents bonificacions a la taxa per drets d'examen:  
Tindran una reducció del 50% de la quota:  
a) Les persones amb discapacitat igual o superior al 33%.  
b) Les persones que figuren com a demandants d'ocupació en un termini continuat almenys de sis mesos.  
c) Les persones que accedisquen a processos de funcionarització o promoció interna.  
El dret a estes bonificacions s'hauran d'acreditar juntament amb la presentació de la sol·licitud i mitjançant un certificat expedit per l'òrgan competent.  
La situació de l'apartat a), mitjançant un certificat de minusvalidesa.  
La situació de l'apartat b), ha de produir-se durant el període de presentació d'instàncies.  
En allò no establit en estes bases sobre la taxa per drets d'examen, es regularà per l'ordenança fiscal reguladora de la taxa per concurrència a proves selectives de l'Ajuntament de l'Olleria.  
Cinquena. Admissió d'aspirants  
Expirat el termini de presentació d'instàncies, l'Alcaldia dictarà una resolució en el termini màxim d'un mes, en què declararà aprovada la llista d'aspirants admesos i exclosos. En esta resolució, que es publicarà en el Butlletí Oficial de la Província de València i al tauler d'edictes de l'ajuntament, s'indicaran el nom i els cognoms i el document nacional d'identitat dels admesos i exclosos i s'indicaran les causes d'exclusió, i es concedirà un termini de 10 dies per a l'esmena de defectes, si és el cas, segons el que establix l'article 71 de la Llei 30/1992, del Règim Jurídic de les Administracions Públiques i del Procediment Administratiu Comú. En el cas que no s'hi presenten reclamacions, esta llista esdevindrà en definitiva.   
Les errades de fet es podran esmenar en qualsevol moment, d'ofici o a petició de la persona interessada.  
La resolució que aprove definitivament els admesos posarà fi a la via administrativa i, en conseqüència, els aspirants definitivament exclosos podran formular un recurs contenciós administratiu.  
Sisena. Tribunal qualificador  
El tribunal qualificador que jutjarà el procés selectiu tindrà la composició següent:  
President: el de la corporació municipal o membre d'esta corporació en qui delegue.  
Secretari: el de la corporació o funcionari d'esta corporació en qui delegue, que actuarà amb veu i vot.  
Vocals:  
. Un representant de l'administració de la Generalitat valenciana designat per la Direcció General d'Administració Local de la Conselleria de Justícia, Interior i Administracions Públiques.  
. Un funcionari de carrera, amb titulació igual o superior a l'exigida en la present convocatòria.  
. Un representant dels treballadors designat per la Junta de Personal de l'ajuntament corresponent o, si no n'hi ha, pels delegats de Personal, i en absència d'estos per les organitzacions sindicals més representatives a l'ajuntament, i si no n'hi ha per les organitzacions.  
La designació dels membres del tribunal, aprovada per l'Alcaldia, inclourà la dels respectius suplents i es farà pública, juntament amb la llista provisional d'admesos i exclosos, en el Butlletí Oficial de la Província de València i al tauler d'edictes de la corporació, amb una antelació mínima d'un mes a la realització de les proves selectives.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents indistintament.  
El tribunal, inclosos els col·laboradors o assessors, que actue en estes proves selectives tindrà la categoria tercera de les replegades en el Reial Decret 462/2002, de 24 de maig.  
El tribunal queda facultat per a resoldre els dubtes que s'hi presenten i prendre els acords necessaris per al bon orde del concurs oposició en tot allò no establit en estes bases.  
Les decisions del tribunal s'adoptaran per majoria.  
El tribunal, per a la realització de les proves, podrà designar els col·laboradors, ajudes i assessors especialistes que estime oportuns, que actuaran amb veu i sense vot.  
A efecte de comunicacions i de la resta d'incidències, el tribunal tindrà la seua seu a l'Ajuntament de l'Olleria, carrer del Batle, número 5, a l'Olleria.  
Setena. Calendari i desenvolupament de les proves  
El tribunal qualificador podrà requerir en qualsevol moment els candidats perquè n'acrediten la identitat mitjançant la presentació del document nacional d'identitat, passaport o document semblant.  
Els aspirants seran convocats en crida única, i seran exclosos del procés selectiu els qui no compareguen, excepte en cas de força major, degudament justificada i lliurement apreciada pel tribunal. La no presentació de l'opositor als exercicis en el moment de ser cridats determinarà automàticament el decaïment del seu dret a participar en l'exercici, i quedarà, per tant, exclòs del procés selectiu.  
L'exercici de l'oposició començarà en la data, l'hora i el lloc que s'anunciarà en la resolució per la qual s'aprove la llista definitiva d'aspirants admesos i exclosos. La resta de convocatòries s'anunciarà només al tauler d'anuncis de l'ajuntament.  
Les qualificacions de la fase d'oposició i de concurs es faran públiques al tauler d'anuncis de la corporació.  
Si algun exercici no es pot realitzar conjuntament, l'orde d'actuació dels aspirants s'iniciarà per la lletra que resulte de l'últim sorteig que a este efecte faça la Conselleria de Justícia, Interior i Administracions Públiques, i que es publique en el Diari Oficial de la Generalitat.  
Octava. Llista d'aprovats  
Finalitzades les proves selectives, el tribunal farà pública al tauler d'anuncis de l'ajuntament la llista d'aspirants aprovats i per orde de puntuació aconseguida, amb indicació del seu document nacional d'identitat.  
En cap cas el tribunal podrà declarar que han superat la convocatòria un nombre superior a les vacants convocades.  
Novena. Proposta del tribunal  
La puntuació obtinguda en la fase d'oposició més la puntuació obtinguda en la fase de concurs determinarà els aspirants aprovats. El tribunal proposarà a l'Alcaldia per al nomenament com a funcionaris els aspirants que hagen obtingut major puntuació.  
El tribunal elevarà la proposta amb caràcter vinculant al president de la corporació perquè formule el nomenament corresponent.  
Deu. Presentació de documents  
1. Els aspirants proposats pel tribunal hauran d'aportar davant de la corporació, en el termini de 20 dies hàbils des que es faça pública la llista d'aprovats, els documents acreditatius de les condicions que per a formar part en l'oposició s'exigixen en la base segona:  
a) Fotocòpia compulsada del document nacional d'identitat, passaport o targeta de residència comunitària en vigor.  
b) Còpia autenticada pel Ministeri d'Educació o fotocòpia (que haurà de presentar acompanyada de l'original per a la seua compulsa) del títol exigit.  
c) Certificat mèdic oficial, acreditatiu de no patir malaltia o defecte físic que impedisca el normal exercici de la funció que cal exercir.  
d) Declaració jurada o promesa de no haver sigut separat per mitjà de procediment disciplinari de cap administració pública, ni trobar-se inhabilitat per a l'exercici de funcions públiques.  
e) Certificat del Registre Central de Penats i Rebels, referida a la data de terminació de les proves.  
2. Els qui tingueren la condició de funcionaris públics estaran exempts de justificar documentalment les condicions i els requisits ja demostrats per a obtindre el seu anterior nomenament, i hauran de presentar un certificat de l'administració pública de què depenguen, i acreditar la seua condició i totes les circumstàncies que consten en el seu expedient personal.  
3. Els qui dins del termini fixat i excepte els casos de força major no presenten la documentació o de l'examen d'esta es deduïsca que no tenen algun dels requisits assenyalats en la base segona, no podran ser nomenats i quedaran anul·lades les seues actuacions, sense perjuí de la responsabilitat en què hagueren incorregut per falsedat en la sol·licitud inicial.  
Onze. Nomenament i presa de possessió  
Conclòs el procés selectiu, i aportats els documents a què es referix la base anterior, l'Alcaldia, d'acord amb la proposta del tribunal qualificador, procedirà a nomenar els funcionaris de carrera mitjançant una resolució que es publicarà al tauler d'anuncis d'este ajuntament, els quals hauran de prendre possessió en el termini de 30 dies, comptadors des de l'endemà a aquell que se li notifique el nomenament, i haurà de prestar prèviament jurament o promesa, de conformitat amb el que establix el Reial Decret 707/1979, de 5 d'abril.  
La presa de possessió dels aspirants aprovats s'efectuarà en el termini que s'indique en el decret de nomenament, i comptarà des de la data de publicació d'este nomenament en el Butlletí Oficial de la Província de València.  
Si sense causa justificada no prengueren possessió en el termini assenyalat quedarà en la situació de cessant, amb la pèrdua de tots els drets derivats de la convocatòria i del nomenament conferit.  
Dotze. Incompatibilitats  
El funcionari nomenat quedarà subjecte al règim d'incompatibilitats del sector públic, d'acord amb la normativa vigent.  
Tretze. Vinculació de les bases i incidències  
1. Les presents bases vinculen l'administració, el tribunal i els qui participen en les proves selectives, i tant la present convocatòria com tots els actes administratius que se'n deriven i de les actuacions del tribunal, els podran impugnar les persones interessades en els casos i en la forma establits en la Llei 30/1992, del Règim Jurídic de les Administracions Públiques i del Procediment Administratiu Comú.  
2. La convocatòria es regirà, per a allò no establit per estes bases, pel Reial Decret Legislatiu 781/1986, de 18 d'abril, la Llei 7/1985, de 2 d'abril, Llei de la Funció Pública Valenciana, i la resta de disposicions legals estatals i autonòmiques vigents referides al personal al servici de l'administració pública.  
3. Contra estes bases es podrà interposar, potestativament, un recurs de reposició davant de l'òrgan que el va dictar, dins del termini d'un mes, comptador des de la publicació del present acte, de conformitat amb el que disposa l'article 116.1 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificat per la Llei 4/1999, de 14 de gener, o interposar directament dins del termini de dos mesos, comptadors des de la mateixa data, un recurs contenciós administratiu davant els jutjats contenciosos administratius de la Comunitat Valenciana, de conformitat amb el que establix l'article 8 de la Llei 29/1998, de 13 de juliol, Reguladora de la Jurisdicció Contenciosa Administrativa.  
4. Contra les actuacions dels òrgans de selecció podrà interposar-se un recurs d'alçada davant l'alcalde president de la corporació en el termini d'un mes, comptador des de l'endemà de la publicació de la corresponent resolució del tribunal (article 114 de la Llei 30/1992), segons la modificació donada per la Llei 4/1999.  
ANNEX I  
Fase oposició  
La fase d'oposició constarà de dos exercicis, ambdós de caràcter obligatori i eliminatori:  
Primer exercici obligatori i eliminatori.  
Primera part. Consistirà en un qüestionari de 75 preguntes, amb quatre respostes alternatives cada una, en què serà només una d'elles la correcta, sobre el temari que figura a l'annex III d'esta convocatòria.  
Per a la realització d'esta part, els aspirants disposaran d'un temps màxim de 45 minuts. Es qualificarà amb un màxim de 30 punts.  
Segona part. Consistirà en la resolució d'un supòsit pràctic sobre matèria relacionada amb el temari que figura a l'annex III d'esta convocatòria i que no haurà de coincidir necessàriament amb l'enunciat dels temes. El supòsit constarà d'una combinació mínima de 10 preguntes tipus test amb quatre respostes alternatives cada una, de les quals només una d'elles serà la correcta i/o preguntes o exercicis curts. Cada pregunta podrà tindre una o diverses parts.  
Per a la realització d'esta segona part, els aspirants disposaran d'un temps màxim de 45 minuts. Es qualificarà amb un màxim de 30 punts.  
La qualificació final d'este exercici serà el resultat de sumar la puntuació obtinguda en cada una de les parts de què consta l'exercici.  
Per a superar este exercici, els aspirants hauran d'obtindre un mínim de 30 punts de qualificació final de l'exercici, al seu torn, un mínim de 15 punts en cada una de les parts d'este. Quedaran eliminats del procés els aspirants que el superen.  
Els criteris de correcció i de qualificació d'este exercici seran els següents:  
Per a la primera part:   
. La resposta correcta tindrà una puntuació de 0,40 punts.   
. Les respostes errònies penalitzaran amb 0,40 punts.  
. Les preguntes sense contestar o contestades en més d'una de les alternatives no puntuaran.  
Per a la segona part:  
. Les preguntes tipus test, se seguirà el mateix criteri aplicat en la part primera.  
. I per a les preguntes o exercicis curts, els criteris seran els que determine el tribunal.  
Segon exercici obligatori i eliminatori.  
Consistirà en l'exposició escrita d'un tema, triat per l'aspirant, entre dos temes proposats pel tribunal i que no haurà de coincidir necessàriament amb l'enunciat dels temes que figuren a l'annex III.  
Este exercici es realitzarà en el temps màxim d'una hora.  
La qualificació d'este exercici serà de 0 a 20 punts, i caldrà obtindre una qualificació de 10 punts per a superar-lo.  
Els aspirants que superen la fase d'oposició passaran a la fase de concurs.  
ANNEX II  
Fase de concurs  
En esta fase, que només s'aplicarà als qui hagen superat la fase d'oposició, es valoraran fins a un màxim de 14,75 punts els següents mèrits referits a la data de finalització de presentació de sol·licituds:  
A.1 Experiència professional:  
Es valorarà l'experiència en llocs de treball en ajuntaments de població compresa entre 6.000 i 10.000 habitants, que pertanga al mateix grup de titulació, segons el que disposa l'article 25 de la Llei 30/1984, de 2 d'agost, a l'escala i subescala administrativa, de la plaça convocada, en règim funcionarial, i a raó de 0,5 punts per cada mes complet de servici actiu. No es computaran els períodes inferiors al mes.  
En els casos en què els servicis prestats hagen sigut a dedicació parcial, la valoració serà a raó de 0,2 punts per cada mes complet de servici actiu.  
De l'esmentada experiència, només es valorarà la que s'haja obtingut durant els dos últims anys immediatament anteriors a la data d'expiració del termini de presentació d'instàncies per a participar en este procés selectiu.  
Per a la justificació de l'experiència s'aportarà un certificat original o còpia compulsada, en la qual s'acreditaran els termes esmentats anteriorment en este apartat.  
No es computaran els períodes d'excedència forçosa i de maternitat. Tampoc no es valorarà l'experiència obtinguda en l'exercici de llocs de treball reservats a personal eventual.  
La puntuació màxima que cal aconseguir, per experiència, no podrà superar els 4 punts.  
A.2 Formació:  
. El coneixement del valencià, acreditat mitjançant un certificat expedit per la Junta Qualificadora de Coneixements de Valencià, d'acord amb l'escala següent:  
0,25 punts pel coneixement oral.   
0,50 punts pel grau elemental.  
0,75 punts pel grau mitjà.   
1,00 punt pel grau superior.  
S'haurà d'aportar original o còpia compulsada.  
En cas d'estar en possessió de diversos nivells, únicament es valorarà el més elevat.  
. Per la realització de cursos de formació:  
Només es tindran en compte els cursos de formació relacionats amb la matèria que s'indica a continuació i d'acord amb l'escala següent:  
· Per haver realitzat cursos sobre informació i atenció al públic. Màxim 1 punt:  
Fins a 20 hores: 0,50 punts.   
De 21 o més hores: 1,00 punts.  
· Per haver realitzat cursos sobre la Llei 30/1992, de Règim Jurídic de les Administracions Públiques i del Procediment Administratiu Comú. Màxim 2,00 punts:  
Fins a 12 hores: 0,75 punts.   
De 13 o més hores: 2,00 punts.  
· Per haver realitzat cursos sobre contractació en l'administració pública. Màxim 5 punts:  
Fins a 29 hores: 0,75 punts.  
De 30 a 60 hores: 2,00 punts.   
De 61 o més hores: 3,00 punts.  
Els cursos relacionats anteriorment els hauran d'haver impartir o estar homologats per qualsevol administració pública o els seus organismes autònoms, fins i tot els cursos impartits per les federacions de servicis públics de qualsevol sindicat i que estiguen inclosos en els plans o els acords de formació contínua, aprovats o homologats per la Comissió de Formació de la Generalitat Valenciana, ja siguen en modalitat presencial, a distància o Internet.  
La realització dels esmentats cursos s'acreditarà mitjançant un certificat original o còpia compulsada.  
No seran objecte de valoració activitats de naturalesa diferent dels cursos, com ara jornades, seminaris, taules redones, debats, trobades, etcètera.  
En tot cas, la puntuació màxima que cal aconseguir per l'apartat A.2 Formació (coneixement del valencià i realització de cursos), no podrà superar els 8,75 punts.  
A.3 Entrevista:  
Es procedirà a la realització d'una entrevista personal dels aspirants, i es qualificarà amb una puntuació màxima de fins a 2 punts, a fi de valorar i comprovar l'aptitud, l'eficàcia, la iniciativa i l'experiència professional del concursant en activitats anteriors, així com la idoneïtat i la disponibilitat per al lloc al qual concursa.  
Baremats els mèrits, el tribunal exposarà al públic la llista d'aspirants amb la puntuació obtinguda en esta fase, i els concedirà un termini de 10 dies hàbils perquè formulen les reclamacions i les esmenes que estimen pertinents en relació amb la baremació.  
ANNEX III  
Temari  
Tema 1. La Constitució espanyola de 1978. Estructura. Principis generals. La reforma de la Constitució.  
Tema 2. Drets i deures fonamentals dels espanyols. La seua garantia i suspensió. El Tribunal Constitucional. El Defensor del Poble.  
Tema 3. La corona. Funcions constitucionals del rei. Successió. La regència i la tutela. La ratificació.  
Tema 4. El poder legislatiu: composició, atribucions i funcionament de les Corts Generals. Elaboració de les lleis.  
Tema 5. El Govern i l'administració de l'Estat. Relacions entre El Govern i les Corts Generals. La Llei del Govern.  
Tema 6. El poder judicial. Principis constitucionals. El Consell General del Poder Judicial. El Tribunal Suprem. El Ministeri Fiscal. Organització judicial espanyola. El poder judicial i les entitats locals.  
Tema 7. El model econòmic de la Constitució; principis informadors. El Tribunal de Comptes.  
Tema 8. Organització territorial de l'Estat. Les comunitats autònomes: constitució i competències. Els estatuts d'autonomia.  
Tema 9. Les comunitats europees. Les institucions europees: la Comissió, el Parlament, el Consell i el Tribunal de Justícia. Altres institucions europees. La Unió Europea.  
Tema 10. L'administració pública en l'ordenament espanyol. Llei d'Organització i Funcionament de l'Administració General de l'Estat (LOFAGE). Organismes públics. L'administració consultiva.  
Tema 11. Principis d'actuació de l'administració pública: eficàcia, jerarquia, descentralització, desconcentració i coordinació.  
Tema 12. Sotmetiment de l'administració a la llei i al dret. Fonts del dret públic. La llei i el reglament.  
Tema 13. L'administrat: concepte i classes. Capacitat i les seues causes modificatives. Col·laboració i participació dels ciutadans en les funcions administratives.  
Tema 14. El règim jurídic de les administracions públiques: principis informadors. La competència dels òrgans de les administracions públiques. L'abstenció i recusació.  
Tema 15. Els actes administratius: concepte, elements i classes. Termes i terminis. Requisits. Validesa. Eficàcia. Notificació i publicació. La nul·litat i anul·labilitat. Les disposicions de caràcter general.  
Tema 16. El procediment administratiu. Els interessats. Fases del procediment administratiu comú: iniciació, ordenació, instrucció, finalització i execució. Idea dels procediments especials.  
Tema 17. Revisió dels actes administratius. Revisió d'ofici. Els recursos administratius. El recurs contenciós administratiu.  
Tema 18. La potestat sancionadora. Principis informadors. El procediment sancionador.  
Tema 19. La responsabilitat de l'administració. La responsabilitat de les autoritats i personal al servici de les administracions públiques. Especial referència als procediments en matèria de responsabilitat.  
Tema 20. El règim local espanyol: principis constitucionals. Regulació jurídica.  
Tema 21. La província en el règim local. Organització provincial. Competències.  
Tema 22. El municipi: concepte i elements. El terme municipal. La població i l'empadronament.  
Tema 23. Organització municipal: òrgans de l'ajuntament. Les competències municipals.  
Tema 24. Altres entitats locals: les comarques, les àrees metropolitanes i les mancomunitats de municipis. Les entitats locals menors. Règims municipals especials.  
Tema 25. Ordenances i reglaments de les entitats locals. Classes. Procediment d'elaboració i aprovació. Els bans.  
Tema 26. Relacions entre els ens locals i les restants entitats territorials. Autonomia municipal i tutela.  
Tema 27. El personal al servici de l'administració local. L'ingrés en la funció pública. La carrera administrativa: la provisió de llocs de treball i la promoció interna. Adquisició i pèrdua de la condició de funcionari. Les situacions administratives. El personal laboral.  
Tema 28. Drets i deures dels funcionaris locals. Sistema retributiu. Incompatibilitats. Règim disciplinari. La Seguretat Social dels funcionaris de l'administració local.  
Tema 29. Els béns de les entitats locals. La seua classificació: béns de domini públic, béns patrimonials i béns comunals.  
Tema 30. Els contractes de l'administració local. Classificació dels contractes. Els seus elements. La selecció del contractista. Adjudicació, formalització i execució del contracte. La revisió dels preus. L'extinció del contracte.  
Tema 31. Els contractes administratius tipus. El contracte d'obres. El contracte de gestió de servicis públics. El contracte de subministraments. Contractes de consultoria i assistència, de servicis i de treballs concrets i específics no habituals.  
Tema 32. Les formes d'acció administrativa amb especial incidència en l'esfera local: foment, policia i servici públic.  
Tema 33. La gestió dels servicis públics locals. Formes de gestió.  
Tema 34. Intervenció administrativa local en l'activitat privada. Procediment de concessió de llicències.  
Tema 35. Procediment administratiu local. El registre d'entrada i eixida de documents. Requisits de la presentació de documents. Comunicacions i notificacions.  
Tema 36. Funcionament dels òrgans col·legiats locals. Convocatòria i orde del dia. Règim de sessions i acords. Votacions. Actes i certificats d'acords.  
Tema 37. Hisendes locals. Classificació dels ingressos. Ordenances fiscals.  
Tema 38. La hisenda tributària en l'àmbit de les corporacions locals. Especial estudi de les taxes, contribucions especials i impostos. L'impost sobre béns immobles. L'impost sobre activitats econòmiques. L'impost sobre vehicles de tracció mecànica. L'impost sobre construccions, instal·lacions i obres. L'impost sobre l'increment del valor dels terrenys de naturalesa urbana.  
Tema 39. Els pressuposts locals: concepte, principis i estructura. Elaboració del pressupost. La seua liquidació.  
Tema 40. El règim de la despesa pública local: l'execució del pressupost. Orde de prelació dels despeses. Expedients de modificació de crèdits. Comptabilitat i rendició de comptes. Control i fiscalització pressupostària.  
Tema 41. Introducció a la comunicació. La comunicació humana: el llenguatge com a mitjà de comunicació. Tipus de comunicació: oral i telefònica. Atenció al públic: acollida i informació a l'administrat. Els servicis d'informació administrativa.  
Tema 42. Concepte de document, registre i arxiu. Funcions del registre i de l'arxiu. Classes d'arxiu. Especial consideració a l'arxiu de gestió.  
Tema 43. Anàlisi documental: documents oficials. Formació de l'expedient administratiu. Documentació de suport informatiu. Criteris d'ordenació de l'arxiu. L'arxiu com a font d'informació: servici d'arxiu.  
Tema 44. Aplicació de les noves tecnologies a la documentació d'arxiu. Disposicions legals sobre normalització i procediment: escrits oficials. Organització material de l'oficina. L'automatització d'oficines. El treball en equip.  
Tema 45. La informàtica. Nocions de microordinadors. Components d'un ordinador: dispositius centrals i perifèrics. Dispositius d'emmagatzemament. Xarxes informàtiques.  
Tema 46. Els sistemes lògics: el programari. Sistemes operatius. La interfície gràfica de Windows. El tractament de texts. Els fulls de càlcul. Les bases de dades.  
Tema 47. Internet. El correu electrònic.  
Tema 48. La legislació urbanística espanyola. Antecedents. Evolució legislativa: principis informadors. La Llei 6/1998, de 13 d'abril, sobre Règim del Sòl i Valoracions.  
Tema 49. L'administració local i l'urbanisme. Competències municipals en matèria d'urbanisme. Les formes de gestió de l'urbanisme: les gerències municipals d'urbanisme.  
Tema 50. El règim del sòl. Classificació del sòl. Les facultats urbanístiques sobre el sòl urbà i urbanitzable.  
Tema 51. Instruments de planejament. Classes de plans: pla general d'ordenació urbana, plans parcials i plans especials. Altres figures de planejament.  
Tema 52. Procediment d'elaboració dels plans d'ordenació. Entrada en vigor i eficàcia dels plans. Vigència, revisió i modificació dels plans.  
Tema 53. Execució del planejament. La gestió dels distints tipus de plans. Pressuposts per a l'execució del planejament.  
Tema 54. L'expropiació forçosa: idea general.  
Tema 55. Les expropiacions urbanístiques.  
Tema 56. Les llicències urbanístiques. Protecció de la legalitat urbanística. Les infraccions urbanístiques. Les sancions urbanístiques. Accions i recursos.  
Tema 57. La prevenció de riscos laborals. La Llei 31/1995, de Prevenció de Riscos Laborals. Reglaments i la resta de normativa del seu desenvolupament. Planificació de la prevenció. Accidents i malalties professionals. Incendis. Senyalització. Condicions de seguretat. Equips de protecció individual. Llocs de treball i condicions ambientals. Ergonomia i psicosociologia aplicada.  
L'Olleria, 24 de maig de 2006.. L'alcalde: Vicente B. Llop Moliner.